[{"text_idx": "#000001", "text": "Be fydd dyfodol y blaid Lafur a phwy fydd ei harweinydd newydd? Cyn Brif Weinidog Cymru Rhodri Morgan sydd wedi bod yn pwyso a mesur yr ymgyrch hyd yma ar ran Cymru Fyw:"}, {"text_idx": "#000002", "text": "Disgrifir y pedwar ymgeisydd i arwain y Blaid Lafur fel 'Abba Tribute Band' gan rai, sef un flonden, un a\u0302 gwallt tywyll, yr un barfog a'r 'un arall'!"}, {"text_idx": "#000005", "text": "Ar ben hynny, yn ystod y brentisiaeth ofnadwy o hir mae'n rhaid gwneud cyn ennill yr hawl i fod yn Brif Weinidog, o'r pedwar, hithau fyddai'r un i beri fwya' o ddychryn ar David Cameron (a'i olynydd yn 2019) a'r cylch cynghorol pob bore dydd Mercher wrth baratoi at sesiwn Gwestiynau i'r Prif Weinidog yn Nhy\u0302'r Cyffredin."}, {"text_idx": "#000006", "text": "Disgrifiad o\u2019r llun, Enillodd y Ceidwadwyr fwyafrif yn Etholiad Cyffredinol 2015. Fydd gobaith gan Lafur dan arweinydd newydd o'u disodli yn 2020?"}, {"text_idx": "#000007", "text": "Andy Burnham oedd y ffefryn cynnar i ennill y ras. Ei broblem ef, i fi, yw ei fod yn rhy 'wit-'wat. Nid wyf yn hollol siw\u0302r ble y mae e'n sefyll ar rhai o'r pynciau llosg mawr."}, {"text_idx": "#000008", "text": "Nid wyf yn ffyddiog y byddai ef yn stico at ei safbwynt, wedi mynegi ei farn. Galluog, ydi, ond yn rhy dueddol i 'fynd gyda'r afon', os ga'i ddefnyddio ffefryn ymadrodd fy Nhad-cu John Rees."}, {"text_idx": "#000009", "text": "Yvette ac Andy yw'r ddau ymgeisydd sydd yn cystadlu am yr un tir, sef pleidlais fwyafrifol gymhedrol y Blaid Lafur."}, {"text_idx": "#000011", "text": "A beth am Jeremy Corbyn? Fel Diane Abbott yn 2010 a John McDonnell yn 2007, ei broblem yw bod adain chwith y Blaid Lafur yn ardal Llundain ddim yn yr un lle ag adain chwith Llafur ar draws y wlad i gyd."}, {"text_idx": "#000013", "text": "Nawr ei fod yn cael llawer yn fwy o gefnogaeth na'r disgwyl, efallai ei fod yn dechrau brwydro am ennill. Nid wyf fi yn gallu ei gymryd o ddifri fel darpar Brif Weinidog. Nid wy'n siw\u0302r ei fod yn cymryd ei hun o ddifri fel Prif Weinidog ar o\u0302l 2020!"}, {"text_idx": "#000014", "text": "Disgrifiad o\u2019r llun, Oes gobaith gan un o'r rhain gyrraedd 10 Downing Street?"}, {"text_idx": "#000015", "text": "Mae'r goblygiadau i wleidyddiaeth Cymru yn anodd i'w rhagweld cyn gwybod y canlyniad. Y Tori\u0308aid fyddai'n fwya' hapus pe byddai Jeremy Corbyn yn ennill. Fe yw'r ymgeisydd agosaf at safbwynt ac athroniaeth Leanne Wood."}, {"text_idx": "#000016", "text": "Ag eto, fe fyddai ei ethol yn arweinydd yn agor drws efallai i Blaid Cymru o achos digalonni gan Aelodau Llafur o'r Cynulliad a Thy\u0302'r Cyffredin fyddai ddim yn gyfforddus gyda'r cyfeiriad newydd..."}, {"text_idx": "#000017", "text": "I ddweud y gwir, dyna'r picil mae'r Blaid Lafur ynddo fe. Fe ro'dd canlyniad yr Etholiad ym mis Mai yn gymaint o siom fod canran sylweddol o'r aelodaeth nawr yn wfftio'n gyfan gwbl am ennill yr Etholiad nesa' hefyd."}, {"text_idx": "#000018", "text": "Mae ymateb emosiynol fel hyn i'r golled annisgwyl o fawr yn o\u0302l ym mis Mai yn beryglus iawn i obaith y Blaid Lafur o gael ei hystyried fel Llywodraeth gredadwy yn 2020."}, {"text_idx": "#000019", "text": "Nid cymdeithas ddadl mo'r Blaid Lafur ond mudiad i ennill etholiadau a ffurfio llywodraeth gyda rhaglen gredadwy."}, {"text_idx": "#000023", "text": "Troi caniau a photeli'n arian yn arbrawf Aberhonddu"}, {"text_idx": "#000026", "text": "Gareth Hughes: O wleidyddiaeth i arlunio"}]